10/06/2021 | Administración LocalMunicipal
Santa Comba
Decreto do alcade núm.720/2021 do 02/06/2021. Asunto: Revogación das atribucións delegadas na XGL

Anuncio. Decreto do alcade núm.720/2021 do 02/06/2021. Asunto: Revogación das atribucións delegadas na XGL.1. Logo de ver que o alcalde, no uso das competencias que lle outorga a lexislación vixente, no decreto núm.864/2019, do 07/07/2019 (Boletín Oficial da Provincia núm.143 do 31/07/2021), resolveu constituír a Xunta de Goberno Local, (en diante XGL), que queda integrada polos membros seguintes: David Barbeira García (CxG) Rafael Jose Torrubia Aleksieva (PSdeG-PSOE) Nicolas Jesus Umajinga Ozaeta (PSdeG-PSOE) Myrian Patricia Mahdia Casapu Dibba (PSdeG-PSOE) Mariella De la Granja Parguiña (PSdeG-PSOE) 2. E de ver que no mencionado decreto o alcalde delegou na XGL o exercicio das atribucións do alcalde: a) as aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así coma a dos instrumentos de xestión urbanística e dos proxectos de urbanización. b) O outorgamento de licenzas urbanísticas de obras maiores e de apertura de establecementos, así como a aprobación das liquidacións dos distintos ingresos de dereito público que poidan derivarse do outorgamento das licenzas mencionadas.3. E de ver as actuacións políticas adoptadas polos vogais do PSG-PSOE que integran a XGL que afectan negativamente ao normal desenvolvemento do goberno municipal, este alcalde, por falta de confianza, considera necesario o cesamento dos vogais mencionados.1. Logo de ver que a Xunta de Goberno Local está integrada polo alcalde, que a preside, e os concelleiros nomeados libremente por el como membros da mesma, ao abeiro do artigo 52.1 do Real decreto 2568/1986, do 28 de novembro, regulamento de organización, funcionamento e réxime xurídico das entidades locais (BOE núm.305, do 22/12/1986), (en diante ROF). 2. E de ver que o alcalde pode efectuar delegacións a prol da Xunta de Goberno Local, como órgano colexiado (ao abeiro do artigo, ao abeiro do artigo 43.2 do ROF.3. E de ver que o alcalde pode delegar o exercicio de determinadas atribucións nos membros da Xunta de Goberno Local, ao abeiro do artigo 43.3 do ROF.4. E de ver que o alcalde pode cesar libremente, en todo momento, a calquera dos membros da Xunta de Goberno Local, ao abeiro do artigo 52.3 do ROF.5. E de ver que os nomeamentos e cesamentos serán adoptados coas formalidades prescritas no número primeiro do artigo 46 do ROF, ao abeiro do artigo 52.4 do ROF.6. E de ver que os nomeamentos e os cesamentos se realizarán mediante resolución do alcalde da que se dará conta ao Pleno na primeira sesión que se celebre, notificándose, ademais, persoalmente aos designados e se publicarán no Boletín Oficial da Provincia sen prexuízo da súa efectividade desde o día seguinte da sinatura da resolución polo alcalde, se nela non se dispuxera outra cousa, ao abeiro do artigo 46.1 do ROF. De acordo con todo o indicado, ao abeiro dos artigos 21.1. da Lei 7/1985, do 2 de abril, reguladora das bases do réxime local (BOE núm.80 do 03/04/1985); o artigo 61 da Lei 5/1997, do 22 de xullo, de Administración local de Galicia (DOG núm.149 do 5/08/1997 e BOE núm.237 de 3/10/1997), 1. Revogar as atribucións delegadas na XGL no decreto 864/2019, do 07/07/2019, que serán asumidas directamente polo alcalde.2. A revogación terá efecto desde a data deste decreto, con independencia da data de publicación, ao abeiro do artigo 44 e 46 do ROF.3. Notificar este decreto aos concelleiros mencionados.4. Publicar este decreto no Boletín Oficial da Provincia, no Taboleiro de Edictos Electrónico e na sede electrónica municipal.5. Dar conta á secretaria de Estado das Administracións Públicas, por medio do Portal das Entidades Locais (seguimento de concelleiros). 6. Dar conta ao Pleno na primeira sesión que este celebre. Tamén aos departamentos municipais. Santa Comba, na data da sinatura dixital Dou fe O alcalde A secretaria xeral David Barbeira García Cristina Alonso Losada (Documento que se asina electronicamente) Santa Comba, 2 de xuño de 2021 O alcalde David Barbeira García